Document ID: 32012D0294

РЕШЕНИЕ ЗА ИЗПЪЛНЕНИЕ НА КОМИСИЯТА
от 25 май 2012 година
относно финансовото участие на Европейския съюз в програми за контрол, проверка и надзор на рибарството в държавите-членки за 2012 година
(нотифицирано под номер C(2012) 3262)
(само текстовете на английски, български, гръцки, датски, испански, италиански, латвийски, литовски, малтийски, немски, нидерландски, полски, португалски, румънски, словенски, фински, френски и шведски език са автентични)
(2012/294/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 861/2006 на Съвета от 22 май 2006 г. за установяване на финансови мерки на Общността за прилагането на Общата политика по рибарство и в областта на морското право (1), и по-специално член 21 от него,
като има предвид, че:
(1)
В съответствие с член 20 от Регламент (ЕО) № 861/2006 държавите членки изпратиха до Комисията своите програми за контрол на рибарството за 2012 г. заедно със заявленията за финансово участие на Европейския съюз в разходите, които ще се извършат по изпълнението на проектите, включени в тези програми.
(2)
Заявленията, отнасящи се до действията, посочени в член 8, параграф 1, буква а) от Регламент (ЕО) № 861/2006, могат да се ползват от финансиране от страна на Съюза.
(3)
Заявленията за финансиране от страна на Съюза бяха оценени въз основа на тяхното съответствие с правилата, определени в Регламент (ЕО) № 391/2007 на Комисията (2).
(4)
Целесъобразно е да се определят максималните размери и процентът на финансовото участие на Съюза в рамките на пределните стойности, посочени в член 15 от Регламент (ЕО) № 861/2006, както и да се установят условията, при които може да се предостави подобно участие.
(5)
В съответствие с член 21, параграф 2 от Регламент (ЕО) № 861/2006 държавите членки бяха приканени да представят програми, свързани с финансирането в приоритетните области, определени от Комисията в нейното писмо от 14 октомври 2011 г. - проследяване, валидиране и кръстосана проверка на данни, измерване на мощността на двигателя, оборудване на дребномащабния флот със системи за наблюдение на кораби (VMS) и електронни системи за записване и отчитане (ERS).
(6)
Въз основа на това и предвид бюджетните ограничения бяха отхвърлени съдържащите се в програмите за финансиране от Съюза искания, свързани с неприоритетни действия, като например инсталиране на системи за автоматична идентификация (AIS) на борда на риболовните кораби, обучение и инициативи за повишаване на информираността относно правилата на ОПОР, както и покупка и модернизиране на патрулни плавателни съдове и въздухоплавателни средства.
(7)
С цел да се насърчат инвестициите в определените от Комисията приоритетни действия и предвид отрицателното въздействие на финансовата криза върху бюджета на държавите членки разходите, свързани с тези приоритетни области и предвидени съгласно настоящото решение за финансиране, следва да се ползват от висок процент на съфинансиране в рамките на пределните стойности по член 15 от Регламент (ЕО) № 861/2006.
(8)
В контекста на определените от Комисията приоритетни области стана ясно, че преди да се предостави помощ от Съюза е необходимо да се приложи глобален и координиран подход между държавите членки във връзка с представените от тях проекти за проследяване. Впоследствие оценката на тези проекти за проследяване с оглед на помощта по линия на Съюза бе отложена до изготвянето на допълнително решение за финансиране през 2012 г.
(9)
С цел да се постигне съответствие с условията за съфинансиране устройствата за автоматично определяне на местоположението следва да отговарят на изискванията на Регламент за изпълнение (ЕС) № 404/2011 на Комисията от 8 април 2011 г. за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (3).
(10)
С цел да се постигне съответствие с условията за съфинансиране електронните устройства за записване и отчитане на борда на риболовните кораби следва да отговарят на изискванията на Регламент за изпълнение (ЕС) № 404/2011 г.
(11)
Мерките, предвидени в настоящото решение, са в съответствие със становището на Комитета по рибарство и аквакултури,
ПРИЕ НАСТОЯЩОТО РЕШЕНИЕ:
Член 1
Предмет
В настоящото решение е предвидено финансовото участие на Европейския съюз за 2012 г. в разходите, извършени от държавите членки през 2012 г. при въвеждането на системите за наблюдение и контрол, приложими към Общата политика в областта на рибарството (ОПОР), съгласно член 8, параграф 1, буква а) от Регламент (ЕО) № 861/2006.
Член 2
Приключване на неизплатени задължения
Всички плащания, за които е поискано възстановяване, трябва да са извършени от съответната държава членка не по-късно от 30 юни 2016 г. Плащанията, извършени от държава членка след този краен срок, не се допускат за възстановяване. Бюджетните кредити, свързани с настоящото решение, се отменят най-късно до 31 декември 2017 г.
Член 3
Нови технологии и информационни мрежи
1. Разходите, извършени по посочените в приложение I проекти за въвеждане на нови технологии и информационни мрежи с цел ефикасно и сигурно събиране и управление на данни във връзка с наблюдението, контрола и надзора на дейности в областта на рибарството, както и за проверка на мощността на двигателите, отговарят на изискванията за финансово участие в размер на 90 % от приемливите разходи в рамките на пределните стойности, определени във въпросното приложение.
2. Всички други разходи, извършени по посочените в приложение I проекти, отговарят на изискванията за финансово участие в размер на 50 % от приемливите разходи в рамките на пределните стойности, определени във въпросното приложение.
Член 4
Устройства за автоматично определяне на местоположението
1. Разходите, извършени по посочените в приложение II проекти за покупка и монтаж на борда на риболовни кораби на устройства за автоматично определяне на местоположението, позволяващи дистанционното наблюдение на риболовни кораби от център за наблюдение на риболова чрез система за наблюдение на кораби (VMS), отговарят на изискванията за финансово участие в размер на 90 % от приемливите разходи в рамките на пределните стойности, определени във въпросното приложение.
2. Финансовото участие, посочено в параграф 1, се изчислява въз основа на пределна цена от 2 500 EUR на кораб.
3. Приемливи за съфинансиране по параграф 1 са устройствата за автоматично определяне на местоположението, които отговарят на изискванията на Регламент (ЕО) № 2244/2003.
Член 5
Електронни системи за записване и отчитане
Разходите, извършени по посочените в приложение III проекти за разработване, покупка, монтаж и техническа помощ за компонентите, необходими за изграждане на електронните системи за записване и отчитане (ERS) с оглед на ефикасния и сигурен обмен на данни във връзка с наблюдението, контрола и надзора на дейностите в областта на рибарството, отговарят на изискванията за финансово участие в размер на 90 % от приемливите разходи в рамките на пределните стойности, определени във въпросното приложение.
Член 6
Електронни устройства за записване и отчитане
1. Разходите, извършени по посочените в приложение IV проекти за покупка и монтаж на борда на риболовни кораби на ERS устройства, позволяващи на корабите да извършват електронно записване и отчитане на данни за риболовната дейност в център за наблюдение на риболова, отговарят на изискванията за финансово участие в размер на 90 % от приемливите разходи в рамките на пределните стойности, определени във въпросното приложение.
2. Финансовото участие, посочено в параграф 1, се изчислява въз основа на пределна цена от 3 000 EUR на кораб, без да се засягат разпоредбите на параграф 4.
3. Приемливи за съфинансиране са ERS устройства, които отговарят на изискванията на Регламент за изпълнение (ЕС) № 404/2011.
4. За устройства, които съчетават ERS и VMS функции и отговарят на изискванията на Регламент за изпълнение (ЕС) № 404/2011, посоченото в параграф 1 от настоящия член финансово участие се изчислява въз основа на пределна цена от 4 500 EUR за кораб.
Член 7
Пилотни проекти
Разходите, извършени по посочените в приложение V пилотни проекти за нови технологии за контрол, отговарят на изискванията за финансово участие в размер на 50 % от приемливите разходи в рамките на пределните стойности, определени във въпросното приложение.
Член 8
Адресати
1. Адресати на настоящото решение са Кралство Белгия, Република България, Кралство Дания, Федерална република Германия, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Република Малта, Кралство Нидерландия, Република Полша, Португалската република, Румъния, Република Словения, Република Финландия, Кралство Швеция и Обединеното кралство Великобритания и Северна Ирландия.
2. Планираните разходи, допустимата част от тях и максималното участие на Европейския съюз за всяка държава членка са, както следва:
(в EUR)
Държава членка
Разходи, планирани в националната програма за контрол на рибарството
Разходи за проекти, подбрани съгласно настоящото решение
Максимално участие на ЕС
Белгия
610 000
410 000
345 000
България
25 565
25 565
23 009
Дания
3 462 722
2 656 563
2 350 599
Германия
5 971 900
181 000
162 900
Ирландия
52 370 000
270 000
163 000
Гърция
12 110 000
6 040 000
5 400 000
Испания
207 080
84 200
75 780
Франция
3 550 955
2 152 500
1 937 250
Италия
5 877 000
4 412 000
3 846 000
Кипър
65 000
65 000
38 500
Латвия
17 856
17 856
13 400
Литва
284 939
284 939
256 445
Малта
117 000
104 500
94 050
Нидерландия
1 709 400
1 580 000
1 422 000
Полша
2 674 000
0
0
Португалия
3 379 192
539 979
485 981
Румъния
615 000
430 000
367 000
Словения
204 800
185 800
145 700
Финландия
2 500 000
1 987 500
1 584 750
Швеция
11 463 574
242 177
195 782
Обединено кралство
10 017 803
4 424 309
3 705 547
Общо
117 233 786
26 093 889
22 612 693
Съставено в Брюксел на 25 май 2012 година.

Labels: 7
6
12
18
15